Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: rendelet, valamint a bûnügyi költségek elõlegezésérõl, az államot illetõ bûnügyi költségek behajtásáról és elszámolásáról szóló 120/1973. számú IM utasítás módosítását. Ezen javaslat teljesült az 1998. évi XIX. törvény 74. § (3) bekezdésében, amely a büntetõeljárás során kirendelt védõ készkiadásainak állam általi viselésére, valamint a költségmentességre vonatkozó szabályokat tartalmaz. A tervezet összhangban áll az Alkotmányban deklarált védelemhez való joggal,
Paragraph Index: 546

6. A Gy 346/2002.: A Pénzügyi Nyomozó Hivatalról szóló törvény tervezetérõl az országgyûlési biztos és általános helyettese hangsúlyozták, hogy a Pénzügyi Nyomozó Hivatal tervezet szerinti létrehozása nem alkotmányos, illetve emberi joggal összefüggõ kérdés. A jogalkotásról szóló törvény vonatkozó rendelkezéseit szem elõtt tartva úgy gondolták, hogy annak megítélése, miszerint a parlament – az APEH Bûnügyi Igazgatóságának, illetve az APEH nyomozó hatóságának jogutódjaként – létre kíván hozni egy szervezetet, és annak meghatározza alapvetõ feladatát is, nem tartozik hatáskörükbe. Ezért magának az intézménynek a létrehozásáról (átszervezésérõl), továbbá a feladatok „telepítésérõl” nem kívántak véleményt alkotni. Az adatkezeléssel, adatnyilvántartással összefüggõ rendelkezésekrõl – ugyancsak hatáskör hiánya miatt – mellõzték az állásfoglalást. Felhívták viszont több tényezõre a figyelmet. A tervezet szerint a bírói engedélyhez nem kötött titkos információgyûjtés alkalmazását az igazgató, az igazgató helyettese vagy a területi nyomozó hivatal vezetõje engedélyezi. A titkos információgyûjtésnek azon eszközei tehát, melyek az Rtv. szerint sem bírói, sem ügyészi engedélyhez nem kötöttek, belsõ engedély alapján lennének alkalmazhatóak. Ennek bevezetését nem kifogásolták. Igen tágnak tartották azonban az engedélyezõ személyek körét még akkor is, ha a területi nyomozó hivatal vezetõje által kiadott engedélyt utólag az igazgató vagy az igazgató helyettese felülvizsgálja. Ha ugyanis az igazgató és annak helyettese, sõt, a területi nyomozó hivatal vezetõje is engedélyezheti a titkos információgyûjtés szóban forgó teljes eszközeinek alkalmazását, nem látták garanciáját annak, hogy az állampolgári jogok ne sérüljenek az eszközöknek az adónyomozó, mint köztisztviselõ alkalmazása miatt. Véleményük szerint a területi nyomozó hivatal vezetõjét nem kellene feljogosítani – legalábbis nem az Rtv. 64. §-ában szabályozott valamennyi eszközre vonatkozóan – a külsõ engedélyhez nem kötött titkos információgyûjtés eszközeinek alkalmazása engedélyezésére. A jogbiztonság követelménye és a jogorvoslathoz való jog alkotmányos biztosítása érdekében ugyancsak javasolták újragondolni a tervezet jogorvoslatra vonatkozó szabályait. Ezt arra alapozták, hogy a tervezet szerint az adónyomozói intézkedések, kényszerítõ eszközök alkalmazása elleni jogorvoslatra az államigazgatási eljárás szabályai az irányadók. Úgy gondolták, hogy a törvényben vagy arra kellene utalni, hogy „… a jogorvoslatra az államigazgatási eljárás szabályai, a következõ eltéréssel irányadók”, vagy ebben a törvényben kellene pontosan meghatározni a szóban forgó jogorvoslat részletes szabályait. Megjegyezték, hogy a jogorvoslat körében nem tartják helyes szóhasználatnak a „sérelem bekövetkezése” kifejezést sem, mivel nem életszerû az, hogy az adónyomozó által intézkedés alá vont személy „csak sérelmes” intézkedés ellen fog jogorvoslattal élni. Helyesebbnek ítélték meg a következõ alkalmazását: „a panaszt az intézkedést követõ naptól … lehet benyújtani”. A tervezet egyéb olyan ellentmondást is tartalmazott, amely magában hordozta a jogállamiságból fakadó jogbiztonság követelménye sérelmének közvetlen veszélyét. Azokra is felhívták a jogalkotó figyelmét. Nem tartották a jogállamiság és a jogbiztonság követelményével összeegyeztethetõnek például azt, hogy az adónyomozó csak az intézkedés befejezését követõen köteles nevét és azonosító jelvényének számát közölni az intézkedés alá vont személy kérésére. Az

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes